เมื่อเดือน ก.พ. ประจำเดือนมาวันที่18 (เลื่อนจากเดือนก่อน2วัน) ประจำเดือนหมดวันที่21-22. แล้ววันที่24 ประมาณตี3 (นับเป็นวันที่25ไหมคะ) มีเพศสัมพันไม่ได้ป้องกัน(เป็นครั้งแรกของหนูมีเลือดออก) แต่หลั่งนอก จากนั้นวันที่25 กินยาคุมฉุกเฉินเม็ดแรก ประมาณ15:30 กินเม็ดที่2 ตอนตี2กว่าๆ หลังกินไปประมาณ6วันมีเลือดออกประมาณ2-4วัน มีโอกาสท้องมากแค่ไหนคะ
สวัสดีครับ ถ้ามีเพศสัมพันธ์แบบไม่ได้ป้องกัน แม้จะพยายามหลั่งนอก ก็ยังมีโอกาสตั้งครรภ์ได้ครับ เพราะวิธีนี้โอกาสการล้มเหลวสูง จากการที่อาจมีน้ำหล่อลื่น หรือ น้ำอสุจิ ปนเปื้อนช่องคลอดจนเกิดการตั้งครรภ์ได้ครับ ซึ่งถ้ามีการใช้ยาคุมกำเนิดฉุกเฉินใน 72 ชั่วโมง ตามสถิติจะลดโอกาสตั้งครรภ์ให้เหลือราว 3 % ซึ่งยังถือว่าประสิทธิภาพน้อยกว่าวิธีการอื่นๆ ดังนั้น หากต้องการคุมกำเนิด ควรใช้ถุงยางอนามัย และ ยาคุมกำเนิดแบบแผง ครับที่สำคัญ ยาคุมกำเนิดฉุกเฉินจะทำให้มีเลือดออกทางช่องคลอดก่อนกำหนดได้ ซึ่งอาจเป็นผลข้างเคียงอย่างหนึ่งครับ จึงไม่ควรใช้ยาชนิดนี้เป็นประจำ เพราะจะทำให้รอบเดือนผิดปกติดังกล่าวครับด้วยเหตุนี้ ขอให้สังเกตรอบเดือนในเดือนถัดไปอีกครั้ง ถ้าประจำเดือนมาช้ากว่ากำหนด ก็ควรตรวจการตั้งครรภ์อีกครั้งเพื่อความแน่ใจครับ